สรุปภาวะตลาดต่างประเทศวานนี้
สรุปภาวะตลาดต่างประเทศประจำวันที่ 12 ต.ค.59
13 ต.ค. 2559

ดัชนีดาวโจนส์ตลาดหุ้นนิวยอร์กปิดขยับขึ้น เมื่อคืนนี้ (12 ต.ค.) หลังจากธนาคารกลางสหรัฐ (เฟด) เปิดเผยรายงานการประชุมประจำเดือนก.ย. ซึ่งระบุว่า กรรมการเฟดบางส่วนมองว่าการชะลอปรับขึ้นอัตราดอกเบี้ยออกไปเป็นเวลานานเกินไป จะส่งผลให้เศรษฐกิจสหรัฐเข้าสู่ภาวะถดถอย อย่างไรก็ดี ในการประชุมครั้งนี้ กรรมการส่วนใหญ่มีมติให้ชะลอการปรับขึ้นอัตราดอกเบี้ยออกไป
ดัชนีเฉลี่ยอุตสาหกรรมดาวโจนส์ปิดที่ 18,144.20 จุด เพิ่มขึ้น 15.54 จุด หรือ +0.09% ดัชนี NASDAQ ปิดที่ 5,239.02 จุด ลดลง 7.77 จุด หรือ -0.15% ดัชนี S&amp;P500 ปิดที่ 2,139.18 จุด เพิ่มขึ้น 2.45 จุด หรือ +0.11%
 
ตลาดหุ้นยุโรปปิดลบ เมื่อคืนนี้ (12 ต.ค.) เนื่องจากนักลงทุนเทขายหุ้นกลุ่มเทคโนโลยี หลังจากบริษัทอิริคสันปรับลดคาดการณ์ผลประกอบการในไตรมาส 3 นอกจากนี้ การร่วงลงของราคาน้ำมันยังส่งผลให้หุ้นกลุ่มพลังงานปรับตัวลงด้วย
ดัชนี Stoxx Europe ลดลง 0.5% ปิดที่ 338.56 จุด
ดัชนี CAC-40 ตลาดหุ้นฝรั่งเศสปิดที่ 4,452.24 จุด ลดลง 19.50 จุด หรือ -0.44% ดัชนี DAX ตลาดหุ้นเยอรมันปิดที่ 10,523.07 จุด ลดลง 54.09 จุด หรือ -0.51% ดัชนี FTSE 100 ตลาดหุ้นลอนดอนปิดที่ 7,024.01 จุด ลดลง 46.87 จุด หรือ -0.66%
 
ตลาดหุ้นลอนดอนปรับตัวลดลง เมื่อคืนนี้ (12 ต.ค.) เพราะได้รับแรงกดดันจากการปรับตัวลดลงของราคาน้ำมัน เนื่องจากนักลงทุนยังคงไม่มั่นใจต่อข้อตกลงปรับลดกำลังการผลิตของกลุ่มประเทศผู้ผลิตน้ำมัน
ดัชนี FTSE 100 ปิดปรับตัวลง 46.87 จุด หรือ 0.66% แตะที่ 7,024.01 จุด
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดลบ เมื่อคืนนี้ (12 ต.ค.) เนื่องจากนักลงทุนยังคงไม่มั่นใจต่อข้อตกลงปรับลดกำลังการผลิตของกลุ่มประเทศผู้ผลิตน้ำมัน ซึ่งความกังวลในเรื่องดังกล่าวส่งผลให้สัญญาน้ำมันดิบปิดร่วงลงติดต่อกัน 2 วันทำการ
สัญญาน้ำมันดิบ WTI ส่งมอบเดือนพ.ย.ลดลง 61 เซนต์ หรือ 1.2% ปิดที่ 50.18 ดอลลาร์/บาร์เรล
สัญญาน้ำมันดิบเบรนท์ส่งมอบเดือนธ.ค.ลดลง 60 เซนต์ หรือ 1.1% ปิดที่ 51.81 ดอลลาร์/บาร์เรล
 
สัญญาทองคำตลาดนิวยอร์กปิดลบ เมื่อคืนนี้ (12 ต.ค.) โดยได้รับแรงกดดันจากสกุลเงินดอลลาร์สหรัฐที่แข็งค่าเมื่อเทียบกับสกุลเงินหลักๆ ขณะที่นักลงทุนจับตาดูรายงานการประชุมของธนาคารกลางสหรัฐ (เฟด) ซึ่งจะมีการเปิดเผยหลังจากตลาดทองคำปิดทำการซื้อขายแล้ว     
สัญญาทองคำตลาด COMEX (Commodity Exchange) ส่งมอบเดือนธ.ค.ลดลง 2.10 ดอลลาร์ หรือ 0.2% ปิดที่ระดับ 1,253.80 ดอลลาร์/ออนซ์
สัญญาโลหะเงินส่งมอบเดือนธ.ค.ลดลง 40 เซนต์ หรือ 0.02% ปิดที่ 17.505 ดอลลาร์/ออนซ์
สัญญาพลาตินัมส่งมอบเดือนม.ค.ร่วงลง 7.9  ดอลลาร์ หรือ 0.83% ปิดที่ 941.9 ดอลลาร์/ออนซ์
สัญญาพัลลาเดียมส่งมอบเดือนธ.ค.เพิ่มขึ้น 95 เซนต์ หรือ 0.2% ปิดที่ 649.10 ดอลลาร์/ออนซ์
 
สกุลเงินดอลลาร์สหรัฐแข็งค่าขึ้น เมื่อเทียบกับเงินสกุลหลักๆ ในการซื้อขายที่ตลาดนิวยอร์กเมื่อคืนนี้ (12 ต.ค.) หลังจากธนาคารกลางสหรัฐ (เฟด) เปิดเผยรายงานการประชุมประจำเดือนก.ย. ซึ่งระบุว่า กรรมการเฟดบางส่วนมองว่าการชะลอปรับขึ้นอัตราดอกเบี้ยออกไปเป็นเวลานานเกินไป จะส่งผลให้เศรษฐกิจสหรัฐเข้าสู่ภาวะถดถอย
ดอลลาร์สหรัฐแข็งค่าขึ้นเมื่อเทียบกับเยนที่ระดับ 104.26 เยน จากระดับ 103.34 เยน และเพิ่มขึ้นเมื่อเทียบฟรังก์สวิส ที่ระดับ 0.9905 ฟรังก์ จากระดับ 0.9885 ฟรังก์ ในขณะที่ขยับขึ้นเมื่อเทียบดอลลาร์แคนาดาที่ระดับ 1.3252 ดอลลาร์แคนาดา จากระดับ 1.3250 ดอลลาร์แคนาดา
เงินยูโรอ่อนค่าลงเมื่อเทียบดอลลาร์สหรัฐ ที่ระดับ 1.1013 ดอลลาร์สหรัฐ จากระดับ 1.1052 ดอลลาร์สหรัฐ ในขณะที่เงินปอนด์เพิ่มขึ้นแตะระดับ 1.2191 ดอลลาร์สหรัฐ จากระดับ 1.2126 ดอลลาร์สหรัฐ ส่วนเงินดอลลาร์ออสเตรเลียเพิ่มขึ้นแตะระดับ 0.7565 ดอลลาร์สหรัฐ จากระดับ 0.7543 ดอลลาร์สหรัฐ